Vastavalt nimekirjale	04.01.2022 nr 7-1/48	

Kuusalu valla üldplaneeringu eskiislahenduse avalik väljapanek

Teavitame Teid Kuusalu valla üldplaneeringu eskiislahenduse avalikust väljapanekust, mis toimub 12.01.2022 – 2.02.2022. 
Kuusalu valla üldplaneeringu sisuline koostamine algas 2015.aastal ning planeeringuprotsess jõudis 2017.a planeeringu eskiisi avalikustamiseni. 2019.a sõlmis Kuusalu Vallavalitsus uue konsultatsioonilepingu Hendrikson&Ko’ga üldplaneeringu edasiseks läbiviimiseks. Kuna esmase eskiisi avalikustamise järgselt on kehtestatud Harju maakonnaplaneering 2030+, muutunud on ametkondlikud seisukohad ja lähenemised üldplaneeringu koostamisele, otsustas Kuusalu vallavalitsus  2017.a avalikustatud eskiisi täiendamise asemel koostada üldplaneeringu uue eskiislahenduse. 
Kuusalu valla üldplaneeringu eesmärgiks on valla ruumilise arengu põhimõtete kujundamine ning maa- ja veealadele üldiste kasutamis- ja ehitustingimuste määramine, sh juhtotstarvete määramine. Planeeringu koostamisel on arvestatud laiemate ühiskondlike protsesside ja trendidega ning lähtutud valla sotsiaal-majanduslikest, kultuurilistest ja looduskeskkondlikest arenguvajadustest. Kuusalu valla üldplaneering koostatakse kogu valla territooriumile.
Üldplaneeringuga paralleelselt viiakse läbi keskkonnamõju strateegiline hindamine (KSH), mis toob välja planeeringu elluviimisega kaasnevaid võimalikke strateegilisi mõjusid ning esitab ettepanekuid planeeringu täiendamiseks. KSH aruanne koostatakse peale eskiisi avalikustamist.
Üldplaneeringu eskiislahendusega on avaliku väljapaneku ajal võimalik tutvuda:
1)	Kuusalu valla üldplaneeringu lehel: https://hendrikson.ee/maps/Kuusalu-vald/
2)	Lisaks on üldplaneeringu paberkandjal dokumentidega võimalik tutvuda kohapeal tööpäevadel:
Kuusalu Vallamajas, aadressil Mõisa tee 17, Kiiu alevik (E, T, N kl 8-16 ja K kl 8-18)
Kuusalu raamatukogus, aadressil Kuusalu tee 33, Kuusalu alevik (E - N kl 10-18, R 10-16 ja L kl 10-14)
Kolga raamatukogus, aadressil Saalimäe tee 2-19, Kolga alevik (E - R kl 11-18 ja L kl 12-15)

Üldplaneeringu eskiislahenduse kohta saab avaliku väljapaneku jooksul esitada kirjalikult ettepanekuid, vastuväiteid ja küsimusi e-posti aadressil vallavalitsus@kuusalu.ee või postiaadressil Mõisa tee 17, 74604, Kiiu. 

Avaliku väljapaneku järgsete avalike arutelude toimumise ajad annab vallavalitsus teada peale avaliku väljapaneku lõppemist.

Lugupidamisega

(allkirjastatud digitaalselt)

Terje Kraanvelt
Vallavanem